
                                                                                                Հավելված N 1

                                                                                 ՀՀ կառավարության 2026 թվականի







                   օգոստոսի 6-ի N 1161 - Ն որոշման

Ը Ն Թ Ա Ց Ա Կ Ա Ր Գ

ԵԱՏՄ ԱՏԳ ԱԱ ԴԱՍԱԿԱՐԳՉԻ 7214 ԵՎ 7215 ԱՊՐԱՆՔԱՅԻՆ ԴԻՐՔԵՐՈՒՄ ԴԱՍԱԿԱՐԳՎՈՂ ՊՈՂՊԱՏԵ ԱՄՐԱՆՆԵՐԻ «ԲԱՑԹՈՂՈՒՄ՝ ՆԵՐՔԻՆ ՍՊԱՌՄԱՆ ՀԱՄԱՐ», «ՎԵՐԱՄՇԱԿՈՒՄ՝ ՄԱՔՍԱՅԻՆ ՏԱՐԱԾՔՈՒՄ» ԵՎ «ՎԵՐԱՄՇԱԿՈՒՄ՝ ՆԵՐՔԻՆ ՍՊԱՌՄԱՆ ՀԱՄԱՐ» ՄԱՔՍԱՅԻՆ ԸՆԹԱՑԱԿԱՐԳԵՐՈՎ ՆԵՐՄՈՒԾՄԱՆ ԼԻՑԵՆԶԱՎՈՐՄԱՆ

1. ԸՆԴՀԱՆՈՒՐ ԴՐՈՒՅԹՆԵՐ

1. ԵԱՏՄ ԱՏԳ ԱԱ դասակարգչի 7214 և 7215 ապրանքային դիրքերում դասա​կարգվող պողպատե ամրանների «Բացթողում՝ ներքին սպառման համար», «Վե​րամշակում՝ մաքսային տարածքում» և «Վերամշակում՝ ներքին սպառման համար» մաքսային ընթացակարգերով ներմուծման լիցենզավորման ընթացակարգով կար​գա​վորվում են սույն կետում նշված ապրանքների ներմուծման լիցենզավորման գործընթացի հետ կապված հարաբերությունները:

2. ՀԻՄՆԱԿԱՆ ՀԱՍԿԱՑՈՒԹՅՈՒՆՆԵՐԸ

2. Սույն ընթացակարգում օգտագործվում են հետևյալ հասկացությունները՝

1) հիմնական լիցենզիա՝ լիցենզիա, որն արտաքին առևտրային գործու​նեու​թյան մասնակցին իրավունք է տալիս ներմուծելու լիցենզիայով նախատեսված քա​նա​​կով լիցենզավորման ենթակա ապրանք.

2) ապրանք` ԵԱՏՄ ԱՏԳ ԱԱ դասակարգչի 7214 և 7215 ապրանքային դիր​քե​րում դասակարգվող պողպատե ամրաններ.

3) հայտատու` արտաքին տնտեսական գործունեության մասնակից, որը Հայաստանի Հանրապետության էկոնոմիկայի նախարարություն (այսուհետ՝ լիա​զոր մարմին) է ներկայացնում փաստաթղթեր՝ հիմնական լիցենզիա ստանալու նպա​տակով:
3. ՀԻՄՆԱԿԱՆ ԼԻՑԵՆԶԻԱ ՍՏԱՆԱԼՈՒ ՀԱՄԱՐ ԱՆՀՐԱԺԵՇՏ ՓԱՍՏԱԹՂԹԵՐԸ

3. Հիմնական լիցենզիա ստանալու համար հայտատուն լիազոր մարմին է ներկայացնում.

1) դիմում` նշելով իրավաբանական անձի գտնվելու վայրը (անհատ ձեռ​նար​կատիրոջ դեպքում՝ բնակության և հաշվառման հասցեն), պետական գրանցման կամ պետական հաշվառման համարը, հարկ վճարողի հաշվառման համարը, էլեկտրո​նային փոստի հասցեն և հեռախոսահամարը․
2) հայտ` համաձայն N 1 ձևի․
3) պետական տուրքի վճարման անդորրագրի պատճենը կամ պետական վճա​րումների էլեկտրոնային համակարգի կողմից գեներացված անդորրագիրը կամ ան​դորրագրի 20 նիշանոց ծածկագրի վերաբերյալ տեղեկատվություն:

4. Հիմնական լիցենզիա ստանալու համար անհրաժեշտ փաստաթղթերը կարող են ներկայացվել էլեկտրոնային եղանակով (էլեկտրոնային հասցեն՝ secretariat@mineconomy.am), ինչպես նաև փոստով կամ առձեռն։ Էլեկտրոնային եղանակով դիմելու դեպքում դիմումը և հայտն անհրաժեշտ է ներկայացնել Հայաստանի Հանրապետության օրենսդրությամբ սահմանված կարգով՝ էլեկտրոնային թվային ստորագրությամբ:

5. Հայտատուի կողմից անհրաժեշտ փաստաթղթերը ներկայացվելու դեպքում հիմնական լիցենզիան լիազոր մարմնի կողմից տրամադրվում է հայտի մուտ​քագրման օրվանից 3 աշխատանքային օրվա ընթացքում։
6. Հայտի և կից փաստաթղթերի թերի լինելու կամ դրանցում անհամա​պա​տասխանություններ առկա լինելու դեպքում լիազոր մարմինը հայտն ստանալու օրվան հաջորդող 3 աշխատանքային օրվա ընթացքում այդ մասին էլեկտրոնային կամ կապի այլ միջոցներով տեղեկացնում է հայտատուին՝ առաջարկելով 3 աշխա​տա​նքային օրվա ընթացքում լրացնել փաստաթղթերը կամ շտկել դրանցում առկա անհամապատասխանությունները։ Տվյալ դեպքում հիմնական լիցենզիայի տրա​մադրման ժամկետը երկարաձգվում է մինչև 3 աշխատանքային օրով։
7. Հիմնական լիցենզիա ստանալու մասին հայտը մերժվում է, եթե սույն հա​վելվածի 6-րդ կետով սահմանված ժամկետում հայտատուն թերությունները շտկված հայտը կամ փաստաթղթերը չի ներկայացրել լիազոր մարմին կամ կրկին ներկա​յացրել է թերի։
8. Հայտի և հիմնական լիցենզիայի 6-րդ և 7-րդ կետերում, անհրաժեշտության դեպքում, կարող են նշվել մեկից ավելի երկրներ։
9. Հիմնական լիցենզիայի գործողության ժամկետի ավարտ է համարվում սույն որոշման 5-րդ կետով սահմանված ժամկետի ավարտը:

10. Այն դեպքում, երբ որպես իրավաբանական անձ գրանցված լիցենզա​վոր​ված անձի հիմնադիր փաստաթղթերում կատարվել են փոփոխություններ կամ փոխ​վել են անհատ ձեռնարկատեր հանդիսացող՝ լիցենզավորված ֆիզիկական անձի անձնագրային տվյալները, տրամադրված հիմնական լիցենզիայի գործողությունը դա​դարեցվում է, և հայտատուն ներկայացնում է նոր հիմնական լիցենզիա ձևա​կեր​պելու դիմում՝ կցելով հայտը և նշված փոփոխությունները հավաստող փաս​տաթղթերը:
11. Հիմնական լիցենզիայի կորստի դեպքում լիազոր մարմինը, հայտատուի գրավոր դիմումի հիման վրա, տրամադրում է հիմնական լիցենզիայի կրկնօրինակը, որը պարունակում է «Կրկնօրինակ» գրառումը։ Դիմումը, որով պարզաբանվում են հիմնական լիցենզիայի կորստի պատճառները և հանգամանքները, շարադրվում է ազատ ձևով։

12. Հիմանական լիցենզիայի կրկնօրինակը տրամադրվում է դիմումը լիազոր մարմնում մուտքագրելու օրվանից հետո 3 աշխատանքային օրվա ընթացքում։ Կրկնօ​​րինակի տրամադրման համար պետական տուրք չի գանձվում։
Ձև N 1
Հ Ա Յ Տ

ԵԱՏՄ ԱՏԳ ԱԱ ԴԱՍԱԿԱՐԳՉԻ 7214 ԵՎ 7215 ԱՊՐԱՆՔԱՅԻՆ ԴԻՐՔԵՐՈՒՄ ԴԱՍԱԿԱՐԳՎՈՂ ՊՈՂՊԱՏԵ ԱՄՐԱՆՆԵՐԻ «ԲԱՑԹՈՂՈՒՄ՝ ՆԵՐՔԻՆ ՍՊԱՌՄԱՆ ՀԱՄԱՐ», «ՎԵՐԱՄՇԱԿՈՒՄ՝ ՄԱՔՍԱՅԻՆ ՏԱՐԱԾՔՈՒՄ»
 ԵՎ «ՎԵՐԱՄՇԱԿՈՒՄ՝ ՆԵՐՔԻՆ ՍՊԱՌՄԱՆ ՀԱՄԱՐ» ՄԱՔՍԱՅԻՆ ԸՆԹԱՑԱԿԱՐԳԵՐՈՎ ՆԵՐՄՈՒԾՄԱՆ ՀԻՄՆԱԿԱՆ ԼԻՑԵՆԶԻԱ
 ՍՏԱՆԱԼՈՒ ՄԱՍԻՆ

	1. Հայտ N I
	2. Գործողության ժամկետը I «__» _______ 20__ թ.

	3. Հիմնական լիցենզիայի տեսակը I
ՆԵՐՄՈՒԾՈՒՄ I
	4. Հայտատու I

	5. ՀՎՀՀ I
	6. Վաճառողի երկիրը I

	7. Ծագման երկիրը I
	8. Չափի միավորը՝ տոննա I

	9. Ծավալը I
	10. Արժեքը I

	10. Ապրանքի ծածկագիրը և նկարագրությունն ըստ ԵԱՏՄ ԱՏԳ ԱԱ I

	12. Լրացուցիչ տեղեկատվություն (ըստ անհրաժեշտության) I

	13. Հիմնական լիցենզիան տալու հիմքը
	14. Հայտատուի լիազորված անձ

Անունը, հայրանունը, ազգանունը, պաշտոնը

Հեռախոսահամարը

Ստորագրությունը

«__» _______ 20__ թ.


          ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
              ՎԱՐՉԱՊԵՏԻ ԱՇԽԱՏԱԿԱԶՄԻ

                           ՂԵԿԱՎԱՐ
                                     Լ. ՄԱԿՈՒՆՑ


      Հավելված N 2
                      ՀՀ կառավարության 2026 թվականի







                       օգոստոսի 6-ի N 1161 - Ն որոշման
Հ Ի Մ Ն Ա Կ Ա Ն  Լ Ի Ց Ե Ն Զ Ի Ա
ԵԱՏՄ ԱՏԳ ԱԱ ԴԱՍԱԿԱՐԳՉԻ 7214 ԵՎ 7215 ԱՊՐԱՆՔԱՅԻՆ ԴԻՐՔԵՐՈՒՄ ԴԱՍԱԿԱՐԳՎՈՂ ՊՈՂՊԱՏԵ ԱՄՐԱՆՆԵՐԻ «ԲԱՑԹՈՂՈՒՄ՝ ՆԵՐՔԻՆ ՍՊԱՌՄԱՆ ՀԱՄԱՐ», «ՎԵՐԱՄՇԱԿՈՒՄ՝ ՄԱՔՍԱՅԻՆ ՏԱՐԱԾՔՈՒՄ» ԵՎ «ՎԵՐԱՄՇԱԿՈՒՄ՝
ՆԵՐՔԻՆ ՍՊԱՌՄԱՆ ՀԱՄԱՐ» ՄԱՔՍԱՅԻՆ ԸՆԹԱՑԱԿԱՐԳԵՐՈՎ ՆԵՐՄՈՒԾՄԱՆ

	Հայաստանի Հանրապետության էկոնոմիկայի նախարարություն

	1. Հիմնական լիցենզիա N I
	2. Գործողության ժամկետը I «__» ______ 20__ թ.

	3. Հիմնական լիցենզիայի տեսակը I
ՆԵՐՄՈՒԾՈՒՄ I
	4. Հայտատու I

	5. ՀՎՀՀ I
	6. Վաճառողի երկիրը I

	7. Ծագման երկիրը I
	8. Չափի միավորը՝ տոննա I

	9. Ծավալը I
	10. Արժեքը I

	11. Ապրանքի ծածկագիրը և նկարագրությունն ըստ ԵԱՏՄ ԱՏԳ ԱԱ I

	12. Լրացուցիչ տեղեկատվություն (ըստ անհրաժեշտության) I

	13. Հիմնական լիցենզիան տալու հիմքը I
	14. Լիազորված անձ

Անունը, հայրանունը, ազգանունը, պաշտոնը,

ստորագրությունը և կնիքը

«__» _______ 20__ թ.

           ՎԱՐՉԱՊԵՏԻ ԱՇԽԱՏԱԿԱԶՄԻ

                       ՂԵԿԱՎԱՐ
                                     Լ. ՄԱԿՈՒՆՑ

